ארול גארנר

ארול גארנר
ארול לואיס גארנר (באנגלית: Erroll Louis Garner; 15 ביוני 1921 - 2 בינואר 1977) היה פסנתרן ג'אז ומלחין אמריקאי. הוא נחשב לאחד הפסנתרנים המקוריים, חדשניים ווירטואוזים בתקופתו עם גישה מקורית למלודיה, הרמוניה וקצב.<ref name=":0"></ref> הוא היה מועמד פעמים רבות לפרס גראמי והקליט ב-1958 את אחד האלבומים הנמכרים ביותר בתולדות הג'אז, Concert by the sea. הוא הלחין את הסטנדרט Misty שהוא אחד הסטנדרטים הידועים והמבוצעים ביותר ועוד למעלה מ-200 קטעי ג'אז.<ref></ref>

== ביוגרפיה ==
גארנר ואחיו התאום ארנסט נולדו בפיטסבורג, פנסילבניה, הצעירים בשישה ילדים למשפחה מוזיקלית. אחיו הגדולים למדו וניגנו פסנתר והוא עצמו החל לנגן בגיל שלוש. בגלל הזיכרון והשמיעה המוזיקליים המצוינים שלו הוא ניגן מיד כל שיר ששמע. כשאחותו למדה קטע מתווים הוא ניגן אחריה את הקטע משמיעה. המשפחה אמנם עודדה אותו לקחת שיעורי פסנתר אבל מוריו נואשו ממנו כשהבחינו שהוא מנגן משמיעה גם כשהתווים מונחים לפניו.<ref name=":0" /> הוא מעולם לא למד לקרוא תווים והנגינה שלו היא פרי המצאותיו ודמיונו, מה שמסביר את סגנונו המאוד אישי וייחודי. בגיל 11 הוא כבר היה מתגנב מהבית בערב כדי לנגן עם תזמורת בניצוח פייט מרבל על ספינה בנהר האלגיני.<ref></ref> בשנות העשרה שלו החל להופיע בבארים, מסעדות ומועדוני לילה בפיטסבורג בדרך כלל לבדו כסולן על הפסנתר. בשנות הארבעים החליט לעבור לניו יורק ושם תוך תקופה קצרה, החל לעורר תשומת לב בהופעותיו במועדונים שונים. ב-1950 הוא נתן לראשונה קונצרט בנגינת סולו באולם המוזיקה בקליבלנד Cleveland music hall. הוא זכה לתשואות רמות ולקימת הקהל ואחרי קונצרט זה הוא המשיך לקריירה בינלאומית. האמרגן סול יורוק שעבד עם נגנים קלאסיים בלבד החל לייצג אותו וכעבור שנים ספורות היה לגארנר קהל בכל העולם כשהוא מרבה להופיע באולמות קונצרטים. הוא הרבה להופיע באירופה, יפן, דרום אמריקה ואוסטרליה ובמולדתו, ארצות הברית. בדרך כלל הופיע בהרכב של טריו שכלל בנוסף אליו נגן קונטרבס ומתופף.<ref></ref>

באחד הראיונות הוא נשאל על ידי עיתונאי: "מה הרקע המוזיקלי שלך?" הוא ענה: "אין לי רקע מוזיקלי. אצלי זה הכל מתנה שנולדתי איתה".<ref></ref> הוא היה אורח מבוקש בתוכניות טלוויזיה וכשהתארח בתוכנית של ג'וני קרסון, נשאל: "מה עושה אותך כל כך ייחודי שאנשים מזהים את הנגינה שלך בשנייה?" הוא היסס והפסנתרן של התכנית רוס טומפקינס קפץ והשיב: "שמחת חיים!".

גארנר המשיך להופיע ולהקליט עד לשנת 1975 שבה פרש בשל מצבו הבריאותי. בשנות חייו האחרונות חלה גארנר בסרטן הריאה, ונפטר ב-2 ינואר 1977.<ref name=":0" />

== חיים אישיים ==
גארנר מעולם לא התחתן. הייתה לו בת אחת ושמה קים גארנר, שמרואיינת בסרט שנעשה אודותיו - No One Can Hear You Read.<ref></ref>

== קישורים חיצוניים ==

* [https://www.errollgarner.com/ האתר הרשמי] של ארול גארנר
* [https://www.npr.org/2007/09/19/14501602/erroll-garner-the-joy-of-a-genius שמחת הגאון ארול גארנר], תחנת NPR
* ג'ון וילסון, [https://www.nytimes.com/1977/01/03/archives/erroll-garner-jazz-pianist-53-composed-misty-thats-my-kick.html Erroll Garner, Jazz Pianist, 53; Composed `Misty,’ That's My Kick’], ניו יורק טיימס, 3 בינואר 1977
* טום רייני [https://digital.nepr.net/music/2013/10/23/erroll-garner-no-one-can-hear-you-read/ erroll-garner-no-one-can-hear-you-read], תחנת nepr, אוקטובר 2013
* [https://www.youtube.com/watch?v=UYS1QMorSxg&t=169s ארול גארנר בהופעה] באתר יוטיוב
* [https://www.youtube.com/watch?v=P_tAU3GM9XI ארול גארנר מנגן Misty] באתר יוטיוב
* [https://www.discogs.com/artist/262816-Erroll-Garner דיסקוגרפיה] של ארול גארנר
* 
* 

== הערות שוליים ==

קטגוריה:מוזיקאים אמריקאים
קטגוריה:מלחיני ג'אז
קטגוריה:מלחינים אמריקאים במאה ה-20
קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-1977